CELEX: 32007R0771
Language: bg
Date: 2007-06-29
Title: Регламент (ЕО) № 771/2007 на Комисията от 29 юни 2007 година относно отпускането на права за внос за подадените за периода от 1 юли 2007 г. до 30 юни 2008 г. заявления в рамките на откритата с Регламент (ЕО) № 545/2007 тарифна квота за замразено говеждо месо, предназначено за преработка

30.6.2007   
            
            
               BG
            
            
               Официален вестник на Европейския съюз
            
            
               L 172/70
            
         
      РЕГЛАМЕНТ (ЕО) № 771/2007 НА КОМИСИЯТА
   
   от 29 юни 2007 година
   относно отпускането на права за внос за подадените за периода от 1 юли 2007 г. до 30 юни 2008 г. заявления в рамките на откритата с Регламент (ЕО) № 545/2007 тарифна квота за замразено говеждо месо, предназначено за преработка
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1),
   като взе предвид Регламент (ЕО) № 1301/2006 на Комисията от 31 август 2006 г. относно установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
   като има предвид, че:
   
               (1)
            
            
               Регламент (ЕО) № 545/2007 на Комисията от 16 май 2007 г. за откриване и управление на тарифни квоти за внос на замразено говеждо месо, предназначено за преработка (3), отпусна тарифна квота за вноса на говеждо месо.
            
         
               (2)
            
            
               Заявените за периода от 1 юли 2007 г. до 30 юни 2008 г. количества надвишават наличните количества. Следователно е целесъобразно да се определи в какъв размер могат да се предоставят правата за внос, като се установят коефициентите на отпускане, които да се прилагат за заявените количества,
            
         ПРИЕ НАСТОЯЩИЯ РЕГЛАМЕНТ:
   Член 1
   За заявленията за права на внос, подадени съгласно Регламент (ЕО) № 545/2007 за периода от 1 юли 2007 г. до 30 юни 2008 г., се прилага коефициентът на отпускане 5,206706 % за правата за квота с пореден номер 09.4057 и съответно 34,204866 % за правата за квота с пореден номер 09.4058.
   Член 2
   Настоящият регламент влиза в сила на 30 юни 2007 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юни 2007 година.
      
         
            За Комисията
         
         Jean-Luc DEMARTY
         
         
            Генерален директор на Генерална дирекция „Земеделие и развитие на селските райони“
         
      
   
   
      (1)  ОВ L 160, 26.6.1999 г., стр. 21. Регламент, последно изменен с Регламент (ЕО) № 1913/2005 (ОВ L 307, 25.11.2005 г., стр. 2).
   
      (2)  ОВ L 238, 1.9.2006 г., стр. 13. Регламент, изменен с Регламент (ЕО) № 289/2007 (ОВ L 78, 17.3.2007 г., стр. 17).
   
      (3)  ОВ L 129, 17.5.2007 г., стр. 14.